Page:Dialogues, Intended to Facilitate the Acquiring of the Bengali Language.djvu/111

 আমারদের চাসা লোকের সে প্রকার নহে আমরা উপকারক কাহারে বলে তাহা জানি না মহাশয় মোরা এক লোক মোরদের কথা কি জিজ্ঞাসা করেন।

তবে যদি তুই সেখানে না যাইস তোর যে ভাই মাহাজনের লাল বাজারের চালান লইয়া বনে গিয়াছে তাহার স্থানহইতে লইয়া দে।

তাহারদের স্থানে এক ভরার চালান আষাঢ়ে লইয়া খরচ করিয়াছি তাহার নিকাষ করিতে পারি নাই।

তুই আজি বাড়ী বেচিয়া টাকার ঠিকানা করিয়া দুই এক দিনের মধ্যে আনিয়া দিস।

মহাশয় আমি যাইয়া চেষ্টা করি যোত্র করিতে পারি আনিয়া দাখিল করিব।

খাজানা দুই চারির মধ্যে চালাল করিতে হবে ইহার মধ্যে আনিয়া দে।

চেষ্টা করিতে যাইতেছি জিনিস বেচিয় পাই কিম্বা কর্জ্জ পাই হাতে হইলে আনিয়া দাখিল করিয়া দিব।

তুই যদি চালানের দিন টাকা দাখিল করিয়া না দিস তবে তোর আরিন্দা খরচা দিতে হবে।

মহাশয় কর্ত্তা আমি খাজানার টাকাই গোছাইতে পারি না আরিন্দা খরচা দিব।

তবে তোর টাকার জন্যে কি বেবাক টাকা আটক হইয়া থাকিবে।

আমার টাকার জন্য মহাশয়ের কি তোড়া আটক হইয়া থাকিবে।

তুই টাকা না দিলে কি প্রকার করিয়া সেই তোড়া হইবে।